**Ministru kabineta noteikumu projekta “Grozījumi Ministru kabineta 2005.gada 27.decembra noteikumos Nr.1000 “Noteikumi par doktora zinātniskā grāda piešķiršanas (promocijas) tiesību deleģēšanu augstskolām”” sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Ministru kabineta noteikumu projekts “Grozījumi Ministru kabineta 2005.gada 27.decembra noteikumos Nr.1000 “Noteikumi par doktora zinātniskā grāda piešķiršanas (promocijas) tiesību deleģēšanu augstskolām”” (turpmāk – projekts) ir izstrādāts ņemot vērā:  1) Ministru kabineta 2016.gada 1.marta rīkojumu Nr.155 “Par Biznesa, mākslas un tehnoloģiju augstskolas “RISEBA” Satversmes apstiprināšanu”, ar kuru apstiprināts jaunais sabiedrības ar ierobežotu atbildību “Rīgas Starptautiskā ekonomikas un biznesa administrācijas augstskola” nosaukums;  2) Ministru kabineta 2017.gada 3.aprīļa rīkojumu Nr.164 “Par Rīgas Pedagoģijas un izglītības vadības akadēmijas likvidāciju”, ar kuru pieņemts lēmums likvidēt Rīgas Pedagoģijas un izglītības vadības akadēmiju;  3) likumu “Par Rēzeknes Tehnoloģiju akadēmijas Satversmi”, ar kuru apstiprināts jaunais Rēzeknes Augstskolas nosaukums. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabineta 2005.gada 27.decembra noteikumi Nr.1000 “Noteikumi par doktora zinātniskā grāda piešķiršanas (promocijas) tiesību deleģēšanu augstskolām” (turpmāk – promocijas tiesību noteikumi) deleģē doktora zinātniskā grāda piešķiršanas (promocijas) tiesības augstskolām. Promocijas tiesību noteikumi nosauc augstskolas, kurām attiecīgās tiesību jomās deleģētas promocijas tiesības.  Ar Ministru kabineta 2016.gada 1.marta rīkojumu Nr.155 “Par Biznesa, mākslas un tehnoloģiju augstskolas “RISEBA” Satversmes apstiprināšanu” pieņemta jauna Satversme sabiedrībai ar ierobežotu atbildību “Biznesa, mākslas un tehnoloģiju augstskola “RISEBA””, tādējādi vienlaicīgi apstiprinot, ka turpmāk sabiedrība ar ierobežotu atbildību “Rīgas Starptautiskā ekonomikas un biznesa administrācijas augstskola” tiek saukta par sabiedrību ar ierobežotu atbildību “Biznesa, mākslas un tehnoloģiju augstskola “RISEBA””. Promocijas tiesību noteikumu 2.13.apakšpunkts paredz, ka sabiedrībai ar ierobežotu atbildību “Rīgas Starptautiskā ekonomikas un biznesa administrācijas augstskola” ir promocijas tiesības vadībzinātnē. Ņemot vērā to, ka mainījies augstskolas nosaukums, projekta 1.punkts paredz veikt izmaiņas promocijas tiesību noteikumu 2.13.apakšpunktā.  Ar Ministru kabineta 2017.gada 3.aprīļa rīkojumu Nr.164 “Par Rīgas Pedagoģijas un izglītības vadības akadēmijas likvidāciju” pieņemts lēmums ar 2017.gada 1.oktobri likvidēt Rīgas Pedagoģijas un izglītības vadības akadēmiju, pievienojot to Latvijas Universitātei. Promocijas tiesību noteikumu 2.15.apakšpunkts paredz, ka Rīgas Pedagoģijas un izglītības vadības akadēmijai ir promocijas tiesības pedagoģijā. Ņemot vērā to, ka 2017.gada 1.oktobrī Rīgas Pedagoģijas un izglītības vadības akadēmija ir beigusi pastāvēt kā atsevišķa institūcija, projekta 2.punkts paredz svītrot promocijas tiesību noteikumu 2.15.apakšpunktu, kurā deleģētas promocijas tiesības Rīgas Pedagoģijas un izglītības vadības akadēmijai. Vienlaikus piebilstams, ka promocijas tiesību noteikumu 2.1.apakšpunkts paredz, ka Latvijas Universitātei ir promocijas tiesības pedagoģijā.  Ar likumu “Par Rēzeknes Tehnoloģiju akadēmijas Satversmi” pieņemta jauna Satversme Rēzeknes Tehnoloģiju akadēmijai, tādējādi vienlaicīgi apstiprinot, ka turpmāk Rēzeknes Augstskola tiek saukta par Rēzeknes Tehnoloģiju akadēmiju. Promocijas tiesību noteikumu 2.17.apakšpunkts paredz, ka Rēzeknes Augstskolai ir promocijas tiesības informācijas tehnoloģijās un pedagoģijā. Ņemot vērā to, ka mainījies augstskolas nosaukums, projekta 3.punkts paredz veikt izmaiņas promocijas tiesību noteikumu 2.17.apakšpunktā. |
| 3. | Projekta izstrādē iesaistītās institūcijas | Izglītības un zinātnes ministrija. |
| 4. | Cita informācija | Nav. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Sabiedrība ar ierobežotu atbildību “Biznesa, mākslas un tehnoloģiju augstskola “RISEBA””, Latvijas Universitāte, Rēzeknes Tehnoloģiju akadēmija. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Sabiedrība ar ierobežotu atbildību “Biznesa, mākslas un tehnoloģiju augstskola “RISEBA””, Latvijas Universitāte, Rēzeknes Tehnoloģiju akadēmija. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav |

Izglītības un zinātnes ministrs Kārlis Šadurskis

Valsts sekretāre Līga Lejiņa

21.11.2017.

645

L.Upīte, 67047816

Linda.Upite@izm.gov.lv